Pielikums

Daugavpils domes

2022.gada 28.jūlija

lēmumam Nr. 528

**Pašvaldības investīciju projekta “Smilšu ielas pārbūve posmā no Valkas ielas līdz Jātnieku ielai” apraksts**

|  |  |
| --- | --- |
| **Investīciju projekta pieteicējs** | Daugavpils pilsētas pašvaldība |
| **Investīciju projekta uzsākšanas un pabeigšanas mēnesis, gads** | Projekta uzsākšana - 2022.gada septembris  Projekta pabeigšana - 2023.gada oktobris |
| **Investīciju projekta mērķis:** | Uzlabot pašvaldības transporta infrastruktūru drošības un sasniedzamības veicināšanai, nodrošinot labas kvalitātes satiksmes infrastruktūru un tās ilgtspēju. |
| **Investīciju projekta izmaksas:** | **Investīciju projekta kopējās izmaksas: 1 625 219.22 *euro***  Aizņēmuma kopējais apmērs 1 105 149.07 *euro* , tai skaitā:   * 2022.gadam: 552 574.54 *euro* * 2023.gadam: 552 574.53 *euro*   Pašvaldības budžeta līdzfinansējuma kopējais apmērs 520 070.15 *euro* , tai skaitā:   * 2022.gadam: 260 035.08 *euro* * 2023.gadam: 260 035.07 *euro* |
| **Investīciju projekta tehniskā gatavība** | Ir izdota būvatļauja BIS-BV-4.5-2019-61 (04/19-J). PN atzīme 27.11.2019.  Noslēdzies iepirkums. |
| **Investīciju projekta galvenās aktivitātes:** | Ielas posma garums, ko plānots pārbūvēt, ir **1.008 km**.  Būvniecības laikā paredzēti sekojošie galvenie darbi:  • Lietus ūdens novadīšana;  • Jaunas gājēju pārejas ierīkošana;  • Autobusu un tramvaju pieturas pārbūve;  • Autostāvvietu atdalīšana no ielas satiksmes telpas;  • Brauktuves asfalta seguma atjaunošana;  • Krustojumu pārbūve;  • Satiksmes organizācijas uzlabošana;  • Luksofora objekta ierīkošana;  • Labiekārtošanas darbi.  Projekta risinājumi nodrošina vides pieejamību cilvēkiem ar kustības traucējumiem, kā arī velosipēdistiem. Lai nodrošinātu vides pieejamību, ietvēm piedāvāti bruģa raksta varianti, lai nodrošinātu vājredzīgiem cilvēkiem drošu un saprotamu pārvietošanos. Projektā paredzēts, nodrošināt ēku piekļuvi, kā arī visam ielām pieguļošajiem privātīpašumiem izbūvēt nobrauktuves. Projekta ietvaros paredzēts uzstādīt jaunus satiksmes organizācijas tehniskos līdzekļus - ceļa zīmes, ceļa horizontālos apzīmējumus, gājēju barjeras. Ielu rekonstrukcija un būvniecības radīs pozitīvas izmaiņas ainavā. Tiks labiekārtota pilsētas vide, un ainava iegūs sakārtotāku veidolu, tādejādi palielinot apkārtējo iedzīvotāju un ceļa lietotāju komfortu. Pārbūvei piedāvātais risinājums vērsts uz cilvēku, kā galveno ielas lietotāju. Piedāvātais risinājums ir piemērots visiem tās lietotājiem - gājējiem, velosipēdistiem, sabiedriskajam transportam un automašīnām. Ielu plānojuma risinājumi paredz pietiekami daudz vietas, lai visi ielas lietotāji spētu komfortabli pārvietoties ielas posmā. |

Domes priekšsēdētājs *(personiskaisparakts)* A.Elksniņš